text: Nu er det forår: Dyrskue i Varde åbnede idag
  13 maj 2011 kl. 16.11
  Arrangørerne bag dyrskuet i Varde venter 10.000 besøgende i morgen.
  Et sikkert tegn på at sommeren er nær er, når dyrskuerne åbner.
  I dag slog Varde sine telte op for det årlige dyrskue.
  De mange fremmødte fik et indblik i, hvad det er dyr og marker kan byde på. 
  I alt er 500 dyr tilmeldt. Dyrskuet fortsætter i morgen med bl.a. traktortræk og en udstilling af landbrugsmaskiner. 
  Arrangørerne regner med at over 10.000 gæster besøger dyrskuet i morgen.
  